Die wêreld in foto's – 8 November 2017 | Maroela Media
Die wêreld in foto's – 8 November 2017
Betogers blokkeer 'n hoofweg in Borrassa in Katalonië, Spanje, nadat die streeksregering deur Madrid afgedank is. (Foto: Emilio Morenatti, AP)
Kinders waai vir die motor waarin pres. Donald Trump en sy vrou, Melania, deur die strate van Beijing in China ry. (Foto: Lintao Zhang, AP)
Ondersteuners van die opposisieparty in Indië betoog op dieselfde dag as wat Narendra Modi, die premier van Indië, 'n jaar vantevore die ontmunting van die 500- en 1000-roepee-note aangekondig het. (Foto: Altaf Qadri, AP)
'n Sleutelmaker wag vir kliënte terwyl 'n bromponie, met die ligte aangeskakel weens die rookmis, verbyry. Die rookmis hang al vir dae in die gebied naby Nieu-Delhi in Indië. Die situasie word deur die Indiese mediese vereniging as 'n openbare gesondheidskrisis bestempel terwyl skole en ander instansies gemaan is om buitelugaktiwiteite tydelik te staak. (Foto: RS Lyer, AP)